L-identità tar-raġel għadha mhux magħrufa Raġel li l-identità tiegħu għadha mhux magħrufa nstab mejjet f'sit ta' kostruzzjoni f'San Ġiljan. Jidher li r-raġel, li x'aktarx huwa barrani, instab għall-ħabta tas-6:50am fi Triq Dragunara. Mill-ewwel investigazzjoni jirriżulta li r-raġel waqa' madwar żewġ sulari. Tim mediku ssejjaħ fuq il-post iżda r-raġel kien iċċertifikat mejjet fuq il-post. Dwar il-każ kien infurmat il-Maġistrat tal-Għassa li fetaħ inkjesta.